**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

**LĒMUMS**

Tukumā

**2025. gada 28. maijā Nr. TND/1-1.1/25/366**

(prot. Nr. 8, 54. §)

**Par pašvaldības kustamās mantas – augošu koku – nekustamajā īpašumā “Ozoliņu kapu mežs”, Tumes pagastā, Tukuma novadā, elektronisko izsoli**

Tukuma novada pašvaldības (turpmāk – pašvaldība) bilancē ir kustamā manta – augoši koki 1. kvartālā, 1. nogabalā, nekustamajā īpašumā “Ozoliņu kapu mežs”, Tumes pagastā, Tukuma novadā (turpmāk – Cirsma). Zemes vienības kadastra apzīmējums 90840030150. Cirsmas platība 0,5 ha.

Publiskas personas mantas atsavināšanas likuma 3. panta otrā daļa noteic – *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic *– atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 6. panta otrā daļa noteic – *atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija,* 8. panta ceturtā daļa noteic – *atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.*

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir kustamās mantas vērtība, kas noteikta atbilstoši* [*Standartizācijas likumā*](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem.*

Saskaņā ar sertificēta vērtētāja sabiedrības ar ierobežotu atbildību “TF Universal”, reģistrācijas numurs 41503053180 (turpmāk – SIA “TF Universal”) (eksperts augošu koku novērtēšanā Oļegs Aleksejevs, sertifikāts Nr. 494 M) 2025. gada 29. aprīļa slēdzienu par nekustamā īpašuma “Ozoliņu kapu mežs”, Tumes pagastā, Tukuma novadā, cirsmas tirgus vērtību Cirsmas tirgus vērtība ir 1 500,00 *euro* (viens tūkstotis pieci simti *euro*) bez pievienotās vērtības nodokļa. Pašvaldības izdevumi par SIA “TF Universal” pakalpojumiem ir 315,00 *euro* (trīs simti piecpadsmit *euro*). Cirsmas nosacītā cena ir 1 815,00 *euro* (viens tūkstotis astoņi simti piecpadsmit *euro*) (1 500 + 315,00).

Pamatojoties uz minēto, Tukuma novada domes Īpašumu apsaimniekošanas un privatizācijas komisija (turpmāk – Komisija) 2025. gada 14. maija sēdē sagatavojusi lēmuma projektu izskatīšanai Finanšu komitejas sēdē un Tukuma novada domes sēdē ar ierosinājumu atsavināt Cirsmu elektroniskā izsolē ar augšupejošu soli par izsoles sākumcenu (nosacīto cenu) 1 815,00 *euro* (viens tūkstotis astoņi simti piecpadsmit *euro*).

Pamatojoties uz Pašvaldību likuma 10. panta pirmās daļas 17. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. un 2. punktu, Publiskas personas mantas atsavināšanas likuma 1. panta pirmās daļas 6. punktu, 3. panta otro daļu, 4. panta pirmo daļu, 6. panta otro daļu, 8. panta ceturto daļu un 10. panta otro daļu, ņemot vērā Komisijas 2025. gada 14. maija lēmumu, Tukuma novada dome nolemj:

1. atsavināt pašvaldības kustamo mantu – augošus kokus 1. kvartālā, 1. nogabalā, nekustamajā īpašumā “Ozoliņu kapu mežs”, Tumes pagastā, Tukuma novadā, ar zemes vienības kadastra apzīmējumu 90840030150 (turpmāk – Cirsma), pārdodot to elektroniskā izsolē ar augšupejošu soli.

Cirsmas platība 0,5 ha, pārdodamais apjoms – 38,18 m3, cirtes paņēmiens – izlases cirte,

2. Cirsmas izsoles sākumcenu noteikt **1 815,00 *euro*** (viens tūkstotis astoņi simti piecpadsmit *euro*),

3. apstiprināt Cirsmas izsoles noteikumus Nr. 52 (pielikumā),

4. uzdot Komisijai organizēt Cirsmas izsoli,

5. informāciju par izsoli publicēt laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv),

6. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa